आरोपी से हटा रेप केस; जर्मन डॉक्टर ने पेशेंट की डेड बॉडी से 7 साल बनाया संबंध
मर्डर और रेप के एक केस में कर्नाटक हाईकोर्ट के एक फैसले ने बहस छेड़ दी है। आरोपी पर लाश के साथ रेप करने का आरोप है। लेकिन कर्नाटक हाईकोर्ट का कहना है कि आरोपी ने जो किया वो डेड बॉडी के साथ था। हमारे कानून में इसके लिए कोई सजा नहीं है।
मर्डर और रेप के एक केस में कर्नाटक हाईकोर्ट के एक फैसले ने बहस छेड़ दी है। आरोपी पर लाश के साथ रेप करने का आरोप है। लेकिन कर्नाटक हाईकोर्ट का कहना है कि आरोपी ने जो किया वो डेड बॉडी के साथ था। हमारे कानून में इसके लिए कोई सजा नहीं है। कोर्ट ने केंद्र सरकार को सुझाव दिया है कि इसे आईपीसी के तहत लाकर अपराध का दर्जा दिया जाना चाहिए।
लड़की का पहले किया मर्डर फिर रेप
मामला आठ साल पुराना है। साल 2015 में कर्नाटक के तुमकुरु जिले में मृतका कंप्यूटर क्लास करके अपने घर लौट रही थी। तभी दोषी रंगाराजू ने उस पर हमला किया। उस हमले में लड़की की मौत हो गई। दोषी ने फिर लड़की की डेड बॉडी के साथ रेप किया। उस घटना के वक्त लड़की की उम्र 21 साल थी। पुलिस के चार्जशीट फाइल करने के बाद सेशन जज ने आईपीसी की धारा 302 और 376 के तहत मर्डर और रेप का आरोप तय किए। मर्डर के लिए उम्र कैद और 50 हजार का जुर्माना लगा। वही, विक्टिम की लाश के साथ रेप करने के लिए 10 साल की सजा और 25 हजार का जुर्माना।
लाश के साथ रेप करने पर कोई आरोप नहीं बनता
सेशऩ कोर्ट के फैसले के खिलाफ अभियुक्त ने कर्नाटक हाईकोर्ट में अपील की, जहां सिंगल जज ने उसकी दोनों सजा को बरकरार रखा। अभियुक्त ने फिर डिवीजन बेंच के सामने अपील की, जिसने मर्डर के आरोप को बरकरार रखा। लेकिन उसे 'रेप' के आरोप से मुक्त कर दिया। डिवीजन बेंच ने अपने फैसले में ये कहा कि उस व्यक्ति ने जो किया वह नेक्रोफीलिया है। जो कि भारतीय दंड संहिता (आईपीसी) के किसी भी प्रावधान के तहत अपराध नहीं है।
खबर में आगे बढ़ने से पहले पोल पर अपनी राय जाहिर करते चलिए...
नेक्रोफिलिया क्या है, जो भारतीय कानून में सजा नहीं
नेक्रोफिलिया ग्रीक भाषा का शब्द है, जिसमें नेक्रो का मतलब 'मृत' और फिलिया का मतलब 'प्रेम' होता है। नेक्रोफिलिया का मतलब मृत शरीर से यौन संबंध बनाना होता है। रंगाराजू बनाम कर्नाटक राज्य केस में कर्नाटक हाईकोर्ट ने देखा कि नेक्रोफिलिया में मृत्यु और मृत लोगों के प्रति एक विकृत आकर्षण होता है। ऐसे लोगों में खासकर के लाश के लिए एक कामुक आकर्षण होता है। अदालत ने कहा कि नेक्रोफिलिया एक मनोवैज्ञानिक विकार है, जो शारीरिक जरूरत या आदत के बजाय गुस्से, प्रयोग करने की चाहत या वासना का परिणाम हो सकता है।
फिलहाल आईपीसी में नेक्रोफिलिया को एक विशिष्ट अपराध के रूप में दर्ज नहीं किया गया है। लेकिन अदालत ने सुझाव दिया या कि इसे धारा 297 के तहत लाया जा सकता है, जिसमें फिलहाल लाश की गरिमा से छेड़छाड़ जैसे प्रावधान नहीं हैं।
अमेरिका में समय-समय पर कई ऐसे केस सामने आए, जिनमें आरोपी नेक्रोफिलिया जैसे घिनौने अपराध में शामिल रहे हैं। वहां उन्हें इस अपराध के लिए कड़ी सजा भी मिली। 
एक ऐसा आरोपी जिसे मिली कई मौत की सजा
अमेरिका में गैरी रिडवे नामक शख्स एक सीरियल किलर और सेक्स ऑफेंडर था। उसे ‘ग्रीन रिवर किलर’ के नाम से भी जाना जाता है। उसे 48 अलग-अलग मर्डर के लिए दोषी ठहराया गया। हालांकि गैरी के केस में प्राथमिक अपराध मर्डर से संबंधित था न कि नेक्रोफिलिया से। लेकिन गैरी ने खुद स्वीकारा कि उस अपने कुछ पीड़ितों के मृत शरीर के साथ सेक्स किया था। गैरी को कई उम्रकैद की सजा दी गई, जिसमें उसे पैरोल भी नहीं मिली।
ऐसा बेरहम जिसकी क्रूरता पर बनीं कई फिल्में
अमेरिका से ही एडवर्ड थिओडोर गेइन, जो ‘प्लेनफील्ड घुल के बुचर’ के नाम से भी जाना जाता है। गेइन एक अमेरिकी हत्यारा और बॉडी स्नैचर था। इसकी क्रूरता पर कई किताबों और फिल्मों में काल्पनिक पात्र गढ़े गए। लूटपाट, मर्डर के अलावा वो नेक्रोफिलिक कृत्यों में भी शामिल था। उसे दोषी पाया गया और कानूनी रूप से पागल घोषित कर दिया गया। कोर्ट ने उसे जिंदा रहने तक मेंटल हॉस्पिटल में ही रखने का फैसला सुनाया।
मारने से पहले विक्टिम को करता था टॉर्चर
एक और अमेरिकी अपराधी डेनिस राडार को भी नेक्रोफिलिया के मामले में सजा सुनाई गई। डेनिस अपने विक्टिम को मारने के पहले बहुत टॉर्चर करता। उसने खुद को 'बीटीके किलर' का टाइटल दिया था। उसके अपराधों में मुख्य रूप से हत्या शामिल थी, लेकिन पकड़े जाने पर उसने कुबूल किया कि उसके कुछ लोगों को मारने के बाद उनकी लाश के साथ रेप किया था। गैरी की तरह ही डेनिस को बिना किसी पैरोल के कई उम्रकैद की सजा सुनाई गई।
पेशेंट की डेड बॉडी चुरा 7 सालों तक रेप किया
जर्मनी के फ्लोरिडा में पैदा हुआ जॉर्ज कार्ल टेनज़लर एक रेडियोलॉजी टेक्नोलॉजिस्ट था। उसकी अपनी क्यूबा-अमेरिकन मूल की पेशेंट ऐलेना होयोस को लेकर सनक पैदा हो गई थी। ऐलेना ट्यूबरक्लोसिस की पेशेंट थी, इस वजह से उसकी मौत हो गई। लेकिन ऐलेना की मौत के बाद भी कार्ल की उसके लिए सनक खत्म नहीं हुई। उसने ऐलेना की डेड बॉडी को चुराया। उसके साथ सात सालों तक रहा और उसकी लाश का रेप भी करता रहा। पकड़े जाने पर उस पर केस चलाया गया। मामला काफी पुराना होने की वजह से उसे सजा नहीं सुनाई गई।
नेक्रोफिलिया को लेकर भले ही भारत में कोई कानून नहीं है लेकिन कई ऐसे देश है जहां इसे लेकर गंभीर कानून हैं। 
